Ζυμαρικά με πέστροφα, ούζο και κρέμα γάλακτος
Μια μακαρονάδα πλούσια, αρωματική και γευστικότατη. Κλασική και αγαπημένη.
1 πακέτο ταλιατέλες (ή άλλα ζυμαρικά της αρεσκείας μας), 1 πακέτο φιλέτα καπνιστής πέστροφας (περίπου 200 γρ.) ή καπνιστός σολομός, 3 φρέσκα κρεμμυδάκια, το λευκό και το τρυφερό πράσινο μέρος, ψιλοκομμένα, 1/2 φινόκιο, σε λεπτές φετούλες, 250 γρ. κρέμα γάλακτος (μπορούμε να χρησιμοποιήσουμε και light), 3 κουτ. σούπας ελαιόλαδο, 80 ml ούζο, 1 κουτ. σούπας δυόσμος ή άνηθος, ψιλοκομμένος, αλάτι, φρεσκοτριμμένο πιπέρι
Για να φτιάξουμε ζυμαρικά με πέστροφα, ούζο και κρέμα γάλακτος, αρχικά ζεσταίνουμε, σε μια κατσαρόλα, το λάδι σε μέτρια προς δυνατή φωτιά.Βάζουμε το φινόκιο και το σοτάρουμε για περίπου 5-6 λεπτά ή μέχρι να μαλακώσει ελαφρώς.Προσθέτουμε τα κρεμμυδάκια και συνεχίζουμε το σοτάρισμα για 2-3 λεπτά.Σβήνουμε με το ούζο και μαγειρεύουμε για 2-3 λεπτά ή μέχρι να εξατμιστεί το αλκοόλ.Προσθέτουμε την κρέμα γάλακτος και αφήνουμε τη σάλτσα να βράσει.Εν τω μεταξύ, βράζουμε τα ζυμαρικά σε άφθονο αλατισμένο νερό που κοχλάζει για 1-2 λεπτά λιγότερο από ό,τι ορίζουν οι οδηγίες της συσκευασίας.Τα μεταφέρουμε με μια τσιμπίδα στην κατσαρόλα με τη σάλτσα (ή τα σουρώνουμε και τα ρίχνουμε στη σάλτσα κρατώντας λίγο από το νερό μέσα στο οποίο έβρασαν).Βράζουμε για λίγο ακόμη μέχρι να δέσει η σάλτσα και να ολοκληρωθεί το μαγείρεμα των ζυμαρικών.Αλατοπιπερώνουμε.Αν παραπήξει η σάλτσα, την αραιώνουμε με το νερό που κρατήσαμε.Αποσύρουμε από τη φωτιά.Προσθέτουμε το μυρωδικό της επιλογής μας και κομματιάζουμε από πάνω με τα χέρια μας την καπνιστή πέστροφα ή το σολομό.Σερβίρουμε, τα ζυμαρικά με πέστροφα, ούζο και κρέμα γάλακτος, αμέσως.
Κρέμα Γάλακτος,Ούζο,Πέστροφα